Billy Ray Cyrus

Billy Ray Cyrus (täisnimi William Ray Cyrus; sündinud 25. augustil 1961) on USA kantrilaulja, laulukirjutaja ja näitleja.   

Tema seni kõige edukam album on "Some Gave All", mis on saavutanud USA-s üheksakordse plaatinaplaadi staatuse. Albumit on müüdud kokku üle 20 miljoni eksemplari. Billy Rayl on kokku olnud 29 edetabelisinglit, millest 15 on olnud esimese 40 seas. Kõige kuulsam on tema hittlugu "Achy Breaky Heart".  

Elukäik
Cyruse isa on poliitik Ron Cyrus ja ema on Ruth Ann Adkins. Lapsepõlves oli ta ümbritsetud bluegrass- ja gospelmuusikaga. Tema isa, kes oli paremakäeline, mängis kitarri. Billy Ray on aga vasakukäeline ja püüdis isa kitarri mängida, kuid ei suutnud seda selgeks õppida. Enne muusika esikohale seadmist õppis Cyrus kolm aastat korvpallistipendiumiga Georgetowni kolledžis. 1980. aastatel esines ta oma bändiga Sly Dog baarides, kuni sõlmis Mercury Nashville Recordsiga muusikasalvestamislepingu. 

1999. aastal mängis Cyrus filmis "Radical Jack". Tal oli pisiroll ka David Lynchi 2001. aasta filmis "Mullholland Drive", kus ta mängis basseinipuhastaja Gene'i, kellel oli armuafäär Adam Kesheri (Justin Theroux) naisega. Aastatel 2001–2004 oli Cyrus peaosatäitja telesarjas "Doc", kus ta mängis Montana osariigist New Yorki kolinud arsti. Aastatel 2006–2011 osales ta koos oma tütre Miley Cyrusega telesarjas "Hannah Montana". Sari jooksis Disney kanalil neli hooaega ning selle põhjal valmis ka samanimeline film. 2005. aastal mängis Cyrus lavastuses "Annie Get Your Gun" Frank Butlerit. 

Cyrus on osalenud sellistes telesarjades nagu "Nanny", "Diagnoos: mõrv", "Lembelaev", "Love Boat: The Next Wave" ja TNN-i "18 Wheels of Justice". 2004. aastal oli ta külalisstaarina limusiinijuht Kanada teismelistedraama "Degrassi kool ja tema noored" osas "The Power of Love".  

2007. aasta märtsis võttis Billy Ray osa USA "Tantsud tähtedega" neljandast hooajast. Tema ja ta partner Karina Smirnoff kukkusid välja kaheksandal nädalal. Cyrus tegi kaasa ka Jackie Chani filmis "The Spy Next Door". 

 Isiklikku 
Aastatel 1986–1991 oli Billy Ray abielus Cindy Smithiga, kellega koos ta kirjutas laulud "Wher'm I Gonna Live" ja "Some Gave All", viimane oli hittlugu tema 1992. aasta samanimelisel albumil "Some Gave All". 

Aastatel 1992–2022 oli ta abielus Leticia Finleyga, kellega sai kolm last: tütred Miley (sündinud Destiny Hope) ja Noah Lindsey ning poja Braison Chance. Tal on ka kaks lapsendatud last: Trace (sündinud 1989; laulja/kitarrist bändis Metro Station) ja Brandi (sündinud 1987). Eelmisest suhtest on tal poeg Christopher Cody (sündinud 1992). 

2004. aasta intervjuus ABC Newsile avalikustas Cyrus, et nii tütar Miley (Finleyga) kui ka poeg Cody (avalikkusele teadmata naisega) on mõlemad sündinud 1992. aastal, mil Cyrus oli avalikkuse ees vallaline ja abiellus Finleyga salaja. 

Perekond elas enne Los Angelesse kolimist Tennessee osariigis Nashville'i lähistel 500-aakrises farmis. Los Angelesse koliti "Hannah Montana" filmimiseks. Cyruse teisel tütrel Brandil oli ka roll "Hannah Montana" osas "Yet Another Side of Me" kliendina nr 1. 

Aprillis 2022 Tish ja Billy Cyrus lahutasid abielu. 

Looming
Albumid

Stuudioalbumid

 1992 – "Some Gave All"
 1993 – "It Won't Be the Last"
 1994 – "Storm in the Heartland"
 1996 – "Trail of Tears"
 1998 – "Shot Full of Love"
 2000 – "Southern Rain"
 2003 – "Time Flies"
 2003 – "The Other Side"
 2006 – "Wanna Be Your Joe"
 2007 – "Home at Last"
 2009 – "Back to Tennessee"

Kogumikalbumid

 1997 – "The Best of Billy Ray Cyrus: Cover to Cover"
 2003 – "20th Century Masters – The Millennium Collection: The Best of Billy Ray Cyrus"
 2004 – "The Definitive Collection"
 2008 – "Love Songs"

Filmid ja meelelahutussaated
Filmid
 Aasta Pealkiri Roll 2001 "Radical Jack" Jack 2002"Mulholland Drive" Gene "Wish You Were Dead"  Dean Longo 2004 "Death and Texas" Spoade Perkins "Elvis Has Left the Building" Hank 2008 "Bait Shop" Hot Rod Johnson"Hannah Montana & Miley Cyrus:Best of Both Worlds Concert"  Robby Ray Stewart 2009 "Flying By" George Barron "Hannah Montana: The Movie" Robbie Ray Stewart 2010 "The Spy Next Door" Colton James

Telesarjad ja -saated
 Aasta Pealkiri Roll1995"Nanny"Tema ise 2001"Doc" Dr Clint Cassidy 2003 "Degrassi kool ja tema noored" Limusiinijuht, Duke 2006–2011 "Hannah Montana"  Robbie Ray Stewart 2007 "Billy Ray Cyrus: Home at Last"  Tema ise "Tantsud tähtedega"  2008 "CMT Music Awards" "Nashville'i staar" "Phineas and Ferb" Buck Buckerson "Studio DC: Almost Live" Tema ise

Kategooria:Ameerika Ühendriikide kantrilauljad
Kategooria:Ameerika Ühendriikide filminäitlejad
Kategooria:Sündinud 1961